Автомагистрала
Автомагистрала или често само магистрала (също и аутобан, автострада) е вид път, който е предвиден за по-безопасно високоскоростно движение на моторни превозни средства чрез премахването на пресечки. Такива пътища обикновено са разделени и имат поне по две пътни ленти във всяка посока, както и аварийна лента. Тъй като няма пресичащ трафик, по автомагистралите обикновено няма светофари и знаци „стоп“.

В някои държави има автомагистрали без ограничение в скоростта (например в Германия). За България ограничението е 140 km/h за леките автомобили и 100 km/h за мотоциклетите, товарните автомобили и автобусите. В САЩ по всички автомагистрали има ограничение на скоростта. Най-често срещаното ограничение на скоростта в САЩ е 104 km/h за леките автомобили и 88 km/h за камионите и МПС, теглещи товар зад себе си.

За България е в сила от 26 октомври 2018 г. Наредба № РД-02-20-2 (28 август 2018 г.) за проектиране на пътища, издадена от министъра на регионалното развитие и благоустройството Николай Нанков.

Слоеве при строеж на автомагистрала

Галерия

Източници

Вижте също 
 Автомагистрали в България